అశోక్ పట్టన్

అశోక్ మహదేవప్ప పట్టన్ కర్ణాటక రాష్ట్రానికి చెందిన రాజకీయ నాయకుడు. ఆయన రామదుర్గ్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. అశోక్ పట్టన్ తల్లితండ్రులు మహదేవప్ప పట్టన్, శారదమ్మ రామదుర్గ్ నియోజకవర్గం నుండి ఎమ్మెల్యేలుగా ఎన్నికయ్యారు.
రాజకీయ జీవితం
అశోక్ పట్టన్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి    2008 శాసనసభ ఎన్నికలలో రామదుర్గ్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి బీజేపీ అభ్యర్థి మహదేవప్ప యాదవ్‌పై 384 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో కాంగ్రెస్ అభ్యర్థిగా పోటీ చేసి బీజేపీ అభ్యర్థి మహదేవప్ప యాదవ్‌పై 4,984 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

అశోక్ పట్టన్ 2018 శాసనసభ ఎన్నికలలో రామదుర్గ్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి బీజేపీ అభ్యర్థి మహదేవప్ప యాదవ్‌ చేతిలో 2,875 ఓట్ల తేడాతో ఓడిపోయి, 2023 ఎన్నికలలో కాంగ్రెస్ అభ్యర్థిగా పోటీ చేసి బీజేపీ అభ్యర్థి చిక్కా రేవణ్ణపై 11,730 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై, శాసనసభలో కాంగ్రెస్ చీఫ్ విప్‌గా నియమితుడయ్యాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు